ውሃቢ ቃል ናይ’ቲ ምስ መንግስቲ ርክብ ዘለዎ ኮሚሽን ሰብኣዊ መሰላት ኢትዮጵያ ንቢቢሲ ኣብ ዝሃቦ ቃል፡ ብረቡዕ ለይቲ ሰዓት ዓሰርተ (ኣርባዕተ)፡ ዕጡቓት ኣብ ምዕራባዊ ክፋል ቤንሻንጉል ጉሙዝ ነቲ መጥቃዕቲ ከምዝፈጸሙ ገሊጹ። "ግዳያት ኣብ ዝደቀስሉ እቶም ዕጡቓት ናብ’ቲ ቁሸት ብምእታው ንኣባይቲ ኣቃጺሎም፡ ንሰላማውያን ሰባት’ውን ብጥይት ቀቲሎም” ኢሉ ኣሮን መዓሾ። ኣምነስቲ ኢንተርናሽናል ድማ ንሓሙሽተ ካብ’ቲ መጥቃዕቲ ዝደሓኑ ሰባትን ሓደ በዓል ስልጣንን ዘዘራረበ ኾይኑ፡ ካብ ብሄር ጉሙዝ ዝኾኑ ሰባት ነቶም ካብ ብሄር ኣምሓራ፣ ኦሮሞን ሺናሻን ዝኾኑ ሰባት ከምዘጥቅዑ ንኣምነስቲ ከምዝሓበሩ ኣፍሊጡ። እቲ ዓብዪ ስእሊ እንታይ እዩ?
